হামেস রোদ্রিগেস

হামেস দাবিদ রোদ্রিগেস রুবিও (, ; জন্ম ১২ জুলাই ১৯৯১), সচরাচর হামেস (James, ) নামে পরিচিত, কুকুতায় জন্মগ্রহণকারী একজন কলম্বিয়ান ফুটবলার। বর্তমানে তিনি কাতারের পেশাদার ফুটবল ক্লাব আল রাইয়ান এবং কলম্বিয়া জাতীয় দলের হয়ে খেলছেন।

উইং কিংবা অ্যাটাকিং মিডফিল্ডার হিসেবে তিনি সাধারণতঃ ১০ নম্বর জার্সি পরিধান করে মাঠে নামেন, বর্তমানে এভারটনে ১৯ নম্বর জার্সি পরিধান করেন। আক্রমণে নেতৃত্ব প্রদানকারী হিসেবে সুদক্ষতার কারণে তাকে এল পিবে ভালদেরামার উত্তরাধিকারীরূপে মনে করা হয়।

আন্তর্জাতিক ফুটবল 
২ জুন, ২০১৪ তারিখে কলম্বিয়ার ২৩-সদস্যবিশিষ্ট দলের অন্যতম সদস্যরূপে ব্রাজিলে অনুষ্ঠিত ২০১৪ সালের ফিফা বিশ্বকাপে খেলার জন্য তাকে মনোনীত করা হয়। হামেসকে তার প্রিয় ১০ নম্বর জার্সি প্রদান করা হয়। প্রতিযোগিতায় কলম্বিয়া দলের উদ্বোধনী খেলায় গ্রিসের বিপক্ষে প্রথম দুই গোলে সহযোগিতা করাসহ শেষ মিনিটের গোলটি করে দলকে ৩-০ ব্যবধানে জয় এনে দেন। এ খেলায় ফিফা কর্তৃপক্ষ তাকে ম্যান অব দ্য ম্যাচের পুরস্কার প্রদান করে। দ্বিতীয় খেলায়ও তিনি তার ধারাবাহিক ক্রীড়াশৈলী অব্যাহত রাখেন। আইভোরি কোস্টের বিপক্ষে হেডের মাধ্যমে গোল করেন। খেলায় তার দল ২-১ ব্যবধানে জয় পায় ও পুনরায় তিনি ম্যান অব দ্য ম্যাচের পুরস্কার লাভ করেন। গ্রুপ পর্বের তৃতীয় খেলায় দূর্বল জাপানের বিপক্ষে হামেস রোদ্রিগেস দ্বিতীয়ার্ধে অতিরিক্ত খেলোয়াড় হিসেবে মাঠে নামেন। শেষ গোলটি করলে তার দল ৪-১ গোলে জয়ী হয়। গ্রুপ পর্ব শেষে ফিফা কর্তৃক সেরা ক্রীড়াশৈলী প্রদর্শনকারী খেলোয়াড়ের মর্যাদা পান তিনি।

২৮ জুন, ২০১৪ তারিখে ১৬-দলীয় দ্বিতীয় রাউন্ডে এস্তাদিও দো মারাকানায় অনুষ্ঠিত খেলায় তার দুই গোলের সুবাধে উরুগুয়ে দল পরাজিত হয় ও প্রতিযোগিতা থেকে বিদায় নেয়। এরফলে বিশ্বকাপের ইতিহাসে কলম্বিয়া দল প্রথমবারের মতো কোয়ার্টার ফাইনালে জায়গা নেয় ও ব্রাজিলের বিপক্ষে প্রতিদ্বন্দ্বিতা করবে। ২০০২ সালের বিশ্বকাপে রোনালদো ও রিভালদো’র পর প্রথম খেলোয়াড়রূপে দলের সবগুলো খেলায় গোল করার কৃতিত্ব প্রদর্শন করেন। এছাড়াও তিনি দ্বিতীয় রাউন্ড পর্যন্ত ৫ গোল করে শীর্ষস্থানীয় গোলদাতার ভূমিকায় অবতীর্ণ হন। তার প্রথম গোলটিকে প্রতিপক্ষীয় উরুগুয়ের ম্যানেজার অস্কার তাবারেজ বিশ্বকাপের অন্যতম সেরা গোলরূপে আখ্যায়িত করেন। এছাড়াও তাবারেজকে বিশ্বকাপের সেরা খেলোয়াড় হিসেবে বর্ণনা করেন। এ খেলায়ও তাকে তৃতীয়বারের মতো ম্যান অব দ্য ম্যাচরূপে আখ্যায়িত করে ফিফা। কোয়ার্টার ফাইনালে শক্তিশালী ব্রাজিল দলের বিপক্ষে পেনাল্টির মাধ্যমে প্রতিযোগিতার ৬ষ্ঠ গোল করেন। কিন্তু এ খেলায় ১-২ গোলে পরাজিত হয়ে প্রতিযোগিতা থেকে বিদায় নেয় কলম্বিয়া দল।

তথ্যসূত্র

বহিঃসংযোগ 

 BDFA profile
 Argentine Primera statistics

কলম্বীয় ফুটবলার
১৯৯১-এ জন্ম
জীবিত ব্যক্তি
কলম্বিয়ার আন্তর্জাতিক ফুটবলার
ফুটবল ফরোয়ার্ড
ব্যানফিল্ডের ফুটবলার
ফুটবল ক্লাব পোর্তুর খেলোয়াড়
২০১৪ ফিফা বিশ্বকাপের খেলোয়াড়
রিয়াল মাদ্রিদ ফুটবল ক্লাবের খেলোয়াড়
২০১৮ ফিফা বিশ্বকাপের খেলোয়াড়
উয়েফা ইউরোপা লিগ বিজয়ী খেলোয়াড়
এভার্টন ফুটবল ক্লাবের খেলোয়াড়
লা লিগার খেলোয়াড়
প্রিমিয়ার লিগের খেলোয়াড়
বুন্দেসলিগার খেলোয়াড়
ফুটবল ক্লাব বায়ার্ন মিউনিখের খেলোয়াড়
লিগ ১-এর খেলোয়াড়
মোনাকো ফুটবল ক্লাবের খেলোয়াড়
প্রিমেইরা লিগার খেলোয়াড়
কলম্বীয় প্রবাসী ফুটবলার
২০১৫ কোপা আমেরিকার খেলোয়াড়
২০১৬ কোপা আমেরিকার খেলোয়াড়
২০১৯ কোপা আমেরিকার খেলোয়াড়
ইংল্যান্ডে প্রবাসী ফুটবলার
জার্মানিতে প্রবাসী ফুটবলার
পর্তুগালে প্রবাসী ফুটবলার
মোনাকোয় প্রবাসী ফুটবলার
স্পেনে প্রবাসী ফুটবলার
গ্রিসে প্রবাসী ফুটবলার
আর্জেন্টিনীয় প্রথম বিভাগের খেলোয়াড়
কাতার স্টার্স লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
২০২৪ কোপা আমেরিকার খেলোয়াড়
কাম্পেওনাতো ব্রাজিলেইরো সেরিয়ে আ-এর খেলোয়াড়
সাও পাওলো ফুটবল ক্লাবের খেলোয়াড়
পুরুষ ফুটবল ফরোয়ার্ড
ক্লাব আতলেতিকো বানফিল্ডের ফুটবলার
অলিম্পিয়াকোস ফুটবল ক্লাবের খেলোয়াড়
রায়ো ভায়েকানোর খেলোয়াড়
লিগা এমএক্সের খেলোয়াড়
স্পেনের নাগরিকীকৃত নাগরিক
কলম্বিয়ার অনূর্ধ্ব-২০ আন্তর্জাতিক ফুটবলার
ক্লাব লেওনের ফুটবলার